               EURÓPSKA KOMISIA
            V Bruseli29. 5. 2017
            COM(2017) 267 final
            2017/0106(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov v súvislosti s návrhmi na zmeny predpisov OSN č. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 a 143, dvoma návrhmi na zmeny globálnych technických predpisov OSN č. 1 a 15, návrhom nového globálneho technického predpisu OSN o postupe skúšky na emisie z odparovania, opätovným potvrdením troch zápisov do zoznamu navrhovaných globálnych technických predpisov OSN a s jedným konsenzuálnym rozhodnutím o používaní výrazu „GTP OSN“

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Európska hospodárska komisia Organizácie Spojených národov (EHK OSN) vypracováva na medzinárodnej úrovni harmonizované požiadavky, ktoré majú odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia.

               V súlade s rozhodnutím Rady 97/836/ES z 27. novembra 1997 pristúpila Únia k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“), a v súlade s rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“), Únia pristúpila k paralelnej dohode.

               Zasadnutia Svetového fóra EHK OSN pre harmonizáciu predpisov o vozidlách (WP.29) sa konajú v každom kalendárnom roku trikrát – v marci, júni a novembri. Na každom zasadnutí sa prijímajú nové predpisy OSN, zmeny existujúcich predpisov OSN alebo globálne technické predpisy OSN s cieľom zohľadniť technický pokrok. Pred každým zasadnutím WP.29 tieto zmeny prijme jedna zo šiestich pracovných skupín pôsobiacich v rámci WP.29.

               Následne sa na zasadnutí WP.29 uskutoční záverečné hlasovanie o prijatí zmien, dodatkov a korigend za predpokladu, že sa dosiahne kvórum a že návrh schváli kvalifikovaná väčšina zmluvných strán. EÚ je v rámci WP.29 zmluvnou stranou dvoch dohôd (dohody z roku 1958 a dohody z roku 1998). Zakaždým sa vypracuje rozhodnutie Rady označované ako „mega rozhodnutie“, ktoré obsahuje zoznam predpisov, zmien, dodatkov a korigend a ktoré oprávňuje Komisiu hlasovať v mene Únie na každom zasadnutí WP.29.

               Predkladané rozhodnutie Rady určuje pozíciu Únie pri hlasovaní o predpisoch, zmenách, dodatkoch a korigendách predložených na hlasovanie na júnovom zasadnutí WP.29, ktoré sa uskutoční v dňoch 19. až 23. júna 2017.

               •Súlad s existujúcimi ustanoveniami v tejto oblasti politiky

               Tento návrh dopĺňa politiku Únie v oblasti vnútorného trhu, pokiaľ ide o automobilový priemysel, a je s ňou v plnom súlade.

               Systém WP.29 posilňuje medzinárodnú harmonizáciu noriem pre vozidlá. Dohoda z roku 1958 zohráva pri plnení tohto cieľa kľúčovú úlohu, keďže výrobcovia z EÚ sa môžu riadiť spoločným súborom predpisov o typovom schvaľovaní s vedomím, že ich výrobok bude zmluvnými stranami uznaný za vyhovujúci ich vnútroštátnym právnym predpisom. Vďaka tomuto systému mohlo byť nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa dohody z roku 1958.

               Podobný prístup sa zvolil pri smernici 2007/46/ES, ktorou sa systémy členských štátov v oblasti typového schvaľovania nahradili postupom typového schvaľovania Únie, pričom sa vytvoril harmonizovaný rámec, ktorý zahŕňa správne ustanovenia a všeobecné technické požiadavky na všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ týkajúceho sa typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia uvedenej smernice sa predpisy OSN čoraz viac začleňujú do právnych predpisov Únie v rámci typového schvaľovania EÚ.

               •Súlad s ostatnými politikami Únie

               Systém WP.29 súvisí s politikou Únie v oblasti konkurencieschopnosti, na ktorú má táto iniciatíva pozitívny vplyv. Tento návrh je takisto v súlade s politikami Únie v oblasti dopravy a energetiky, ktoré sa náležite zohľadňujú v procese prípravy a prijímania predpisov OSN, na ktoré sa vzťahuje dohoda z roku 1958.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom tohto návrhu je článok 114 v spojení s článkom 218 ods. 9 Zmluvy o fungovaní Európskej únie.

               •Subsidiarita

               Hlasovať za medzinárodné nástroje, akými sú návrhy predpisov OSN, zmeny predpisov OSN a návrhy globálnych technických predpisov, a začleniť ich do systému Únie pre typové schvaľovanie motorových vozidiel môže len Únia. Takto sa nielen zabráni fragmentácii vnútorného trhu, ale zabezpečia sa aj zhodné normy v oblasti životného prostredia a bezpečnosti v celej Únii. Ďalšou výhodou sú úspory z rozsahu: výrobky sa môžu vyrábať pre celý trh Únie a dokonca aj pre medzinárodný trh bez toho, aby ich bolo treba prispôsobiť na získanie vnútroštátneho typového schválenia v každom jednom členskom štáte.

               Preto je tento návrh v súlade so zásadou subsidiarity.

               •Proporcionalita

                  Toto rozhodnutie Rady oprávňuje Komisiu hlasovať v mene Únie a v súlade s článkom 5 ods. 1 rozhodnutia Rady 97/836/ES je primeraným nástrojom na stanovenie jednotnej pozície EÚ v EHK OSN, pokiaľ ide o hlasovanie o pracovných dokumentoch navrhnutých v programe zasadnutia WP.29. Tento návrh je v súlade so zásadou proporcionality, pretože neprekračuje rámec toho, čo je nevyhnutné na dosiahnutie cieľa, ktorým je zabezpečiť riadne fungovanie vnútorného trhu a zároveň vysokú úroveň bezpečnosti a ochrany verejnosti.

               •Výber nástroja

               V článku 218 ods. 9 ZFEÚ sa vyžaduje, aby sa pozícia, ktorá sa má prijať v mene Únie v rámci orgánu zriadeného medzinárodnou dohodou, určila rozhodnutím Rady.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

               Neuplatňuje sa.

               •Konzultácie so zainteresovanými stranami

               Neuplatňuje sa.

               •Získavanie a využívanie expertízy

               Externá expertíza nie je v prípade tohto návrhu relevantná. Preskúmal ho však technický výbor pre motorové vozidlá.

               •Posúdenie vplyvu

               Tento návrh nemôže byť predmetom posúdenia vplyvu, keďže nie je legislatívnej povahy a nie sú dostupné ani možné žiadne alternatívne možnosti politiky.

               •Vhodnosť právnych predpisov a ich zjednodušenie

               Iniciatíva nemá negatívne dôsledky, pokiaľ ide o administratívnu záťaž, keďže odkazmi na zmeny pripojenými k mega rozhodnutiu sa pre podniky vrátane MSP nezavedú žiadne nové povinnosti v oblasti podávania správ ani iné administratívne povinnosti. Cieľom je naopak administratívnu záťaž znížiť, keďže uplatňovanie celosvetovo harmonizovaných požiadaviek umožňuje výrobcom predkladať dokumentáciu o schválení systémov a komponentov nielen v EÚ, ale aj na vývozných trhoch krajín, ktoré sú zmluvnými stranami dohody z roku 1958, ale nie sú členmi EÚ.

               Návrh má veľmi pozitívny vplyv na konkurencieschopnosť automobilového priemyslu EÚ a na medzinárodný obchod. Uznáva sa, že prijatie medzinárodne harmonizovaných predpisov o vozidlách obchodnými partnermi EÚ je najlepším spôsobom, ako odstrániť necolné prekážky obchodu a otvoriť trh alebo rozšíriť prístup naň pre podniky pôsobiace v automobilovom priemysle v EÚ.

               •Základné práva

               Návrh nemá žiadne dôsledky na ochranu základných práv.

               4.VPLYV NA ROZPOČET

               Táto iniciatíva nemá žiadny vplyv na rozpočet.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

               Neuplatňuje sa.

               •Vysvetľujúce dokumenty (v prípade smerníc)

               Neuplatňuje sa.

               •Podrobné vysvetlenie konkrétnych ustanovení návrhu

               V návrhu sa stanovuje pozícia Únie pri hlasovaní o:

               –návrhoch na zmeny predpisov OSN č. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 a 143,

               –návrhoch na zmeny globálnych technických predpisov OSN č. 1 a 15,

               –návrhu nového globálneho technického predpisu OSN o postupe skúšky na emisie z odparovania na účely celosvetového harmonizovaného skúšobného postupu pre ľahké vozidlá (WLTP EVAP),

               –opätovnom potvrdení zápisov č. 11, 12 a 13 do zoznamu navrhovaných globálnych technických predpisov OSN a

               –konsenzuálnom rozhodnutí o používaní výrazu „GTP OSN“ (globálny technický predpis OSN) v úradných dokumentoch podľa dohody z roku 1998.

               2017/0106 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov v súvislosti s návrhmi na zmeny predpisov OSN č. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 a 143, dvoma návrhmi na zmeny globálnych technických predpisov OSN č. 1 a 15, návrhom nového globálneho technického predpisu OSN o postupe skúšky na emisie z odparovania, opätovným potvrdením troch zápisov do zoznamu navrhovaných globálnych technických predpisov OSN a s jedným konsenzuálnym rozhodnutím o používaní výrazu „GTP OSN“

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)V súlade s rozhodnutím Rady 97/836/ES
                  1
                pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe uvedených predpisov (revidovaná dohoda z roku 1958).

               (2)V súlade s rozhodnutím Rady 2000/125/ES
                  2
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“).

               (3)Smernicou Európskeho parlamentu a Rady 2007/46/ES
                  3
                sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 (ďalej len „predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia uvedenej smernice sa predpisy OSN čoraz viac začleňujú do právnych predpisov Únie v rámci typového schvaľovania EÚ.

               (4)Na základe skúseností a technického vývoja treba technickému pokroku prispôsobiť požiadavky týkajúce sa určitých prvkov alebo vlastností, na ktoré sa vzťahujú predpisy OSN č. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 a 143, ako aj globálne technické predpisy OSN č. 1 a 15.

               (5)V záujme stanovenia jednotných ustanovení týkajúcich sa postupu skúšky na emisie z odparovania na účely celosvetového harmonizovaného skúšobného postupu pre ľahké vozidlá (WLTP EVAP) by sa mal prijať nový globálny technický predpis OSN.

               (6)Aby boli na žiadosť Úradu pre ochranu životného prostredia a Národného úradu pre bezpečnosť premávky na diaľniciach Spojených štátov amerických zachované ich zápisy č. 11, 12 a 13 ako navrhované predpisy v zozname navrhovaných globálnych technických predpisov OSN, mali by sa tieto zápisy opätovne potvrdiť.

               (7)S cieľom zosúladiť formát výrazov s podobnými výrazmi používanými v rovnocenných dohodách, ako je napríklad dohoda z roku 1958, a zlepšiť tak vykonávanie dohody z roku 1998, a nie ju zmeniť, mal by sa v úradných dokumentoch podľa dohody z roku 1998 používať výraz „GTP OSN“.

               (8)Je vhodné stanoviť pozíciu, ktorá sa má prijať v mene Únie v príslušných výboroch EHK OSN, konkrétne v správnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie predpisov OSN uvedených v predchádzajúcom texte,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie prijať v správnom výbore revidovanej dohody z roku 1958 a vo výkonnom výbore paralelnej dohody v období od 19. do 23. júna 2017, je hlasovať za návrhy uvedené v prílohe k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78).

                     (2)
                  Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

                     (3)
                  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

    ---documentbreak---

               EURÓPSKA KOMISIA
            V Bruseli29. 5. 2017
            COM(2017) 267 final
            PRÍLOHY
            k
            návrhu rozhodnutia Rady,
            ktorým sa stanovuje pozícia, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov v súvislosti s návrhmi na zmeny predpisov OSN č. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 a 143, dvoma návrhmi na zmeny globálnych technických predpisov OSN č. 1 a 15, návrhom nového globálneho technického predpisu OSN o postupe skúšky na emisie z odparovania, opätovným potvrdením troch zápisov do zoznamu navrhovaných globálnych technických predpisov OSN a jedným konsenzuálnym rozhodnutím o používaní výrazu „GTP OSN“

               PRÍLOHA

                        Predpis č.

                        Bod programu č.

                        Názov bodu programu rokovania

                        Číslo dokumentu

                        4

                        4.10.1

                        Návrh dodatku 19 k predpisu č. 4 (zariadenia na osvetlenie zadných registračných tabuliek)

                        ECE/TRANS/WP.29/2017/72

                        6

                        4.10.2

                        Návrh dodatku 28 k sérii zmien 01 predpisu č. 6 (smerové svietidlá)

                        ECE/TRANS/WP.29/2017/73

                        6

                        4.10.3

                        Návrh dodatku 29 k sérii zmien 01 predpisu č. 6 (smerové svietidlá)

                        ECE/TRANS/WP.29/2017/74

                        7

                        4.10.4

                        Návrh dodatku 27 k sérii zmien 02 predpisu č. 7 (obrysové, brzdové a doplnkové obrysové svietidlá)

                        ECE/TRANS/WP.29/2017/75

                        14

                        4.6.1

                        Návrh dodatku 8 k sérii zmien 07 predpisu č. 14 (kotvové úchytky bezpečnostných pásov)

                        ECE/TRANS/WP.29/2017/58

                        16

                        4.6.2

                        Návrh dodatku 9 k sérii zmien 06 predpisu č. 16 (bezpečnostné pásy)

                        ECE/TRANS/WP.29/2017/59

                        16

                        4.6.3

                        Návrh dodatku 1 k sérii zmien 07 predpisu č. 16 (bezpečnostné pásy)

                        ECE/TRANS/WP.29/2017/60

                        19

                        4.10.5

                        Návrh dodatku 10 k sérii zmien 04 predpisu č. 19 (predné hmlové svietidlá)

                        ECE/TRANS/WP.29/2017/76

                        23

                        4.10.6

                        Návrh dodatku 22 k predpisu č. 23 (spätné a manévrovacie svietidlá)

                        ECE/TRANS/WP.29/2017/77

                        30

                        4.8.4

                        Návrh dodatku 19 k sérii zmien 02 predpisu č. 30 (pneumatiky pre osobné motorové vozidlá a ich prípojné vozidlá)

                        ECE/TRANS/WP.29/2017/105

                        38

                        4.10.7

                        Návrh dodatku 19 k predpisu č. 38 (zadné hmlové svietidlá)

                        ECE/TRANS/WP.29/2017/78

                        48

                        4.10.8

                        Návrh dodatku 9 k sérii zmien 06 predpisu č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2017/79

                        48

                        4.10.16

                        Návrh dodatku 11 k sérii zmien 05 predpisu č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2017/106

                        50

                        4.10.9

                        Návrh dodatku 19 k predpisu č. 50 (obrysové, brzdové, smerové svietidlá pre mopedy a motocykle)

                        ECE/TRANS/WP.29/2017/80

                        50

                        4.10.10

                        Návrh dodatku 20 k predpisu č. 50 (obrysové, brzdové, smerové svietidlá pre mopedy a motocykle)

                        ECE/TRANS/WP.29/2017/81

                        51

                        4.9.1

                        Návrh dodatku 2 k sérii zmien 03 predpisu č. 51 (hlučnosť vozidiel kategórie M a N)

                        ECE/TRANS/WP.29/2017/71

                        54

                        4.8.1

                        Návrh dodatku 22 k predpisu č. 54 (pneumatiky pre úžitkové vozidlá a ich prípojné vozidlá)

                        ECE/TRANS/WP.29/2017/68

                        55

                        4.8.2

                        Návrh dodatku 7 k sérii zmien 01 predpisu č. 55 (mechanické spojovacie komponenty)

                        ECE/TRANS/WP.29/2017/69

                        77

                        4.10.11

                        Návrh dodatku 18 k predpisu č. 77 (parkovacie svietidlá)

                        ECE/TRANS/WP.29/2017/82

                        80

                        4.6.4

                        Návrh dodatku 3 k sérii zmien 03 k predpisu č. 80 [pevnosť sedadiel a ich ukotvenia (autobusy)]

                        ECE/TRANS/WP.29/2017/61

                        83

                        4.7.1

                        Návrh dodatku 10 k sérii zmien 06 predpisu č. 83 (emisie vozidiel kategórie M1 a N1)

                        ECE/TRANS/WP.29/2017/64

                        83

                        4.7.2

                        Návrh dodatku 6 k sérii zmien 07 predpisu č. 83 (emisie vozidiel kategórie M1 a N1)

                        ECE/TRANS/WP.29/2017/65

                        87

                        4.10.12

                        Návrh dodatku 20 k predpisu č. 87 (denné svietidlá)

                        ECE/TRANS/WP.29/2017/83

                        91

                        4.10.13

                        Návrh dodatku 17 k predpisu č. 91 (bočné obrysové svietidlá)

                        ECE/TRANS/WP.29/2017/84

                        98

                        4.10.14

                        Návrh dodatku 9 k sérii zmien 01 predpisu č. 98 (svetlomety vybavené zdrojmi svetla s plynovými výbojkami)

                        ECE/TRANS/WP.29/2017/85

                        106

                        4.8.3

                        Návrh dodatku 15 k predpisu č. 106 (pneumatiky pre poľnohospodárske vozidlá)

                        ECE/TRANS/WP.29/2017/70

                        112

                        4.10.15

                        Návrh dodatku 8 k sérii zmien 01 predpisu č. 112 (svetlomety s asymetrickým stretávacím svetlom)

                        ECE/TRANS/WP.29/2017/86

                        113

                        4.10.19

                        Návrh série zmien 02 predpisu č. 113 (svetlomety so symetrickým stretávacím svetlom)

                        ECE/TRANS/WP.29/2017/87

                        119

                        4.10.17

                        Návrh dodatku 6 k sérii zmien 01 predpisu č. 119 (uhlové svietidlá)

                        ECE/TRANS/WP.29/2017/88

                        123

                        4.10.18

                        Návrh dodatku 9 k sérii zmien 01 predpisu č. 123 [adaptívne predné osvetľovacie systémy (AFS)]

                        ECE/TRANS/WP.29/2017/89

                        129

                        4.6.5

                        Návrh dodatku 2 k sérii zmien 01 predpisu č. 129 (zdokonalené detské zadržiavacie systémy)

                        ECE/TRANS/WP.29/2017/62

                        129

                        4.6.6

                        Návrh dodatku 1 k sérii zmien 02 predpisu č. 129 (zdokonalené detské zadržiavacie systémy)

                        ECE/TRANS/WP.29/2017/63

                        143

                        4.7.3

                        Návrh dodatku 1 k pôvodnej verzii predpisu č. 143 (retrofitné systémy pre ťažké úžitkové vozidlá s dvojpalivovými motormi)

                        ECE/TRANS/WP.29/2017/66

                        GTP č.

                        Bod programu č.

                        Názov bodu programu rokovania

                        Číslo dokumentu

                        GTP č. 1

                        14.2

                        Návrh zmeny 2 globálneho technického predpisu č. 1 (zámky a komponenty upevnenia dverí)

                        ECE/TRANS/WP.29/2017/97

                        GTP č. 15

                        14.3

                        Návrh zmeny 2 globálneho technického predpisu č. 15 [celosvetový harmonizovaný skúšobný postup pre ľahké vozidlá (WLTP)]

                        ECE/TRANS/WP.29/2017/98

                        nový GTP

                        14.1

                        Návrh nového globálneho technického predpisu (GTP OSN) o postupe skúšky na emisie z odparovania na účely celosvetového harmonizovaného skúšobného postupu pre ľahké vozidlá (WLTP EVAP)

                        ECE/TRANS/WP.29/2017/94

                        Bod programu č.

                        Názov bodu programu rokovania

                        Číslo dokumentu

                        15.1.

                        Zápis č. 13 (potvrdenie zápisu): Program Úradu pre ochranu životného prostredia Spojených štátov amerických a Národného úradu USA pre bezpečnosť premávky na diaľniciach, Ministerstva dopravy, týkajúci sa revízií nálepky s údajmi o spotrebe paliva motorových vozidiel a doplnkov k tejto nálepke: nové nálepky s údajmi o spotrebe paliva a emisné nálepky pre novú generáciu vozidiel

                        ECE/TRANS/WP.29/2017/57

                        15.2

                        Zápis č. 12 (potvrdenie zápisu): Programy Úradu pre ochranu životného prostredia Spojených štátov amerických a Národného úradu USA pre bezpečnosť premávky na diaľniciach, Ministerstva dopravy, týkajúce sa noriem pre emisie skleníkových plynov a noriem v oblasti účinnosti palív pre stredne ťažké a ťažké úžitkové vozidlá a ich motory

                        ECE/TRANS/WP.29/2017/100

                        15.3

                        Zápis č. 11 (potvrdenie zápisu): Programy Úradu pre ochranu životného prostredia Spojených štátov amerických a Ministerstva dopravy týkajúce sa noriem pre emisie skleníkových plynov pre ľahké vozidlá a noriem pre priemernú spotrebu paliva pre osobné a ľahké vozidlá

                        ECE/TRANS/WP.29/2017/101

                        16

                        Návrh rozhodnutia o používaní výrazu „GTP OSN“ v úradných dokumentoch podľa dohody z roku 1998

                        ECE/TRANS/WP.29/2017/102


               EURÓPSKA KOMISIA
            V Bruseli18. 12. 2015
            COM(2015) 664 final
            2015/0304(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie vo výbore pre štátnu prístavnú kontrolu parížskeho memoranda o porozumení o štátnej prístavnej kontrole

               DÔVODOVÁ SPRÁVA

               1.KONTEXT NÁVRHU

               Systém EÚ na štátnu prístavnú kontrolu sa stanovuje v smernici 2009/16/ES
                  1
                (v zmenenom znení), v ktorej sa prepracovali a posilnili predchádzajúce právne predpisy EÚ v tejto oblasti platné od roku 1995. Tento systém EÚ sa zakladá na existujúcich štruktúrach vyplývajúcich z parížskeho memoranda o porozumení o štátnej prístavnej kontrole, ktoré existuje od roku 1982. Smernica 2009/16/ES (v zmenenom znení) zahŕňa postupy a nástroje parížskeho memoranda o porozumení. Členmi parížskeho memoranda o porozumení sú všetky pobrežné členské štáty EÚ, ako aj Kanada, Rusko, Island a Nórsko.  Európska únia členom parížskeho memoranda o porozumení nie je.

               Od 1. januára 2011 platí ako v EÚ, tak v rámci parížskeho memoranda o porozumení nový režim inšpekcií na účely štátnej prístavnej kontroly.  Na to, aby nový režim inšpekcií fungoval, musí sa v rámci parížskeho memoranda o porozumení každoročne prijať celý rad rozhodnutí. Tieto rozhodnutia sa prijímajú po vzájomnej dohode na zasadnutiach „výboru pre štátnu prístavnú kontrolu“, ktoré sa konajú každoročne v máji. Na základe smernice 2009/16/ES sú rozhodnutia, ktoré prijíma zodpovedný orgán parížskeho memoranda o porozumení, záväzné pre členské štáty EÚ.

               Podľa článku 218 ods. 9 Zmluvy o fungovaní Európskej únie sa musí pozícia, ktorá sa má prijať v mene Únie na pôde medzinárodných organizácií, akou je parížske memorandum o porozumení, keď prijímajú akty s právnymi účinkami, prijať prostredníctvom rozhodnutia Rady na základe návrhu Komisie.

               Navrhuje sa, aby EÚ vo výbore pre štátnu prístavnú kontrolu prijala pozíciu s koncepciou vypracovanou na dvoch úrovniach. Rozhodnutím Rady sa vytýčia základné zásady a orientačné body pozície Únie na viacročnom základe. Vzhľadom na každé ročné zasadnutie výboru pre štátnu prístavnú kontrolu sa pozícia upraví prostredníctvom neoficiálnych dokumentov Komisie, ktoré budú predmetom diskusií pracovnej skupiny Rady pre námornú dopravu. Cieľom tohto návrhu je určiť pozíciu Únie v rámci výboru pre štátnu prístavnú kontrolu na obdobie rokov 2016 – 2019. Ďalším cieľom je začleniť do nej zásady a orientačné body politiky Európskej únie v záujme zlepšenia námornej bezpečnosti, prevencie znečistenia a životných a pracovných podmienok na palube. V pozícii Únie sa zohľadňujú aj ustanovenia Lisabonskej zmluvy.

               Komisia navrhuje túto koncepciu z dôvodu osobitostí rozhodovacieho postupu parížskeho memoranda o porozumení. Podľa vnútorných pravidiel parížskeho memoranda o porozumení sú jeho členovia a pracovné skupiny poverené zostavovaním usmernení a pokynov povinní predložiť všetky dokumenty najneskôr šesť týždňov pred zasadnutím výboru pre štátnu prístavnú kontrolu. Až vtedy sú všetky predložené dokumenty k dispozícii a Komisia môže začať analýzu s cieľom vypracovať návrh koordinovanej pozície Únie podľa článku 218 ods. 9 ZFEÚ, ktoré potom musí prijať Rada. Keďže na analýzu, vypracovanie návrhu Komisie a jeho prijatie v Rade je len málo času, postup každoročnej špecifikácie pozície sa určuje v prílohe 2. Toto rozhodnutie sa vzťahuje na obdobie rokov 2016 – 2019.

               2. PRÁVNE PRVKY NÁVRHU

               Toto rozhodnutie vychádza zo Zmluvy o fungovaní Európskej únie, a najmä z jej článku 100 ods. 2 v spojení s článkom 218 ods. 9, v ktorom sa stanovuje, že Rada prijíma na návrh Komisie rozhodnutie, ktorým sa určujú pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami. Táto zásada platí pre pozíciu, ktorú majú prijať členské štáty v mene Únie na zasadnutí výboru pre štátnu prístavnú kontrolu parížskeho memoranda o porozumení.

               Smernica Európskeho parlamentu a Rady 2009/16/ES z 23. apríla 2009 o štátnej prístavnej kontrole (v zmenenom znení) je právnym základom, z ktorého vychádzajú zásady, ktoré musia členské štáty vo výbore pre štátnu prístavnú kontrolu parížskeho memoranda o porozumení dodržiavať.

               2015/0304 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie vo výbore pre štátnu prístavnú kontrolu parížskeho memoranda o porozumení o štátnej prístavnej kontrole

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 a článok 218 ods. 9,

               so zreteľom na návrh Európskej komisie,

               keďže:

               (1)Námornú bezpečnosť, prevenciu znečistenia a životné a pracovné podmienky na lodiach možno účinne zlepšiť výrazným znížením počtu lodí, ktoré nespĺňajú normy, vo vodách Spoločenstva, ak sa striktne uplatnia dohovory, medzinárodné kódexy a rezolúcie.

               (2)Kým zodpovednosť za monitorovanie toho, či loď spĺňa medzinárodné normy bezpečnosti, prevencie znečistenia a životných a pracovných podmienok na lodiach, má v prvom rade vlajkový štát, zodpovednosť za udržiavanie stavu lodi a jej vybavenia v súlade s požiadavkami dohovorov, ktoré sa na túto loď vzťahujú, má po prieskume lodná spoločnosť. Viaceré vlajkové štáty však vykazujú vážne nedostatky pri vykonávaní a presadzovaní medzinárodných noriem.

               (3)Preto by mali monitorovanie dodržiavania medzinárodných noriem bezpečnosti, prevencie znečistenia a životných a pracovných podmienok na lodiach ako druhú obrannú líniu proti námornej doprave, ktorá nespĺňa normy, zabezpečovať aj prístavné štáty, pričom je potrebné mať na pamäti, že inšpekcia štátnej prístavnej kontroly nie je prehliadka a že formuláre, ktoré súvisia s inšpekciou, nie sú osvedčenia o spôsobilosti plavidla na námornú plavbu. Harmonizovanou koncepciou účinného presadzovania týchto medzinárodných noriem pobrežnými členskými štátmi EÚ, pokiaľ ide o lode plaviace sa vo vodách, ktoré patria pod ich právomoc, a ktoré používajú ich prístavy, by sa malo dať zabrániť narušeniu hospodárskej súťaže.

               (4)V smernici 2009/16/ES
                  2
                (v zmenenom znení) sa stanovuje systém EÚ štátnej prístavnej kontroly, pričom sa nanovo formulujú a posilňujú právne predpisy EÚ v tejto oblasti v účinnosti od roku 1995. Tento systém EÚ sa zakladá na existujúcich štruktúrach vyplývajúcich z parížskeho memoranda o porozumení o štátnej prístavnej kontrole, medzinárodnej organizácie, ktorá existuje od roku 1982.

               (5)Pokiaľ ide o členské štáty EÚ, smernicou 2009/16/ES sa postupy, nástroje a práca parížskeho memoranda o porozumení o štátnej prístavnej kontrole začleňujú do rozsahu pôsobnosti práva EÚ. Na základe smernice 2009/16/ES sú rozhodnutia, ktoré prijíma zodpovedný orgán parížskeho memoranda o porozumení o štátnej prístavnej kontrole, záväzné pre členské štáty EÚ.

               (6)Výbor pre štátnu prístavnú kontrolu parížskeho memoranda o porozumení o štátnej prístavnej kontrole zasadá každý rok a prijíma rozhodnutia o celom rade bodov programu potrebných na uplatňovanie smernice 2009/16/ES.

               (7)Podľa článku 218 ods. 9 Zmluvy o fungovaní Európskej únie sa musí pozícia, ktorá sa má prijať v mene Únie na pôde medzinárodných organizácií, keď prijímajú akty s právnymi účinkami, prijať prostredníctvom rozhodnutia Rady na základe návrhu Komisie.

               (8)Podľa vnútorných pravidiel parížskeho memoranda o porozumení sú jeho členovia a pracovné skupiny poverené zostavovaním usmernení a pokynov povinní predložiť všetky dokumenty najneskôr šesť týždňov pred zasadnutím výboru pre štátnu prístavnú kontrolu. Až vtedy sú všetky predložené dokumenty k dispozícii a Komisia môže začať analýzu s cieľom vypracovať návrh koordinovanej pozície Únie podľa článku 218 ods. 9 ZFEÚ. Na analýzu, vypracovanie návrhu Komisie a jeho prijatie v Rade je len málo času, a preto je potrebné určiť hlavné zásady a orientačné body pozície Únie na viacročnom základe, ako aj rámec každoročnej špecifikácie pozície Únie.

               (9)Toto rozhodnutie by sa malo vzťahovať na obdobie rokov 2016 – 2019.

               PRIJALA TOTO ROZHODNUTIE:

               Článok 1

               Pozícia, ktorú má Európska únia prijať na ročnom zasadnutí výboru pre štátnu prístavnú kontrolu parížskeho memoranda o porozumení o štátnej prístavnej kontrole, keď bude tento orgán vyzvaný prijať akt s právnymi účinkami, sa stanovuje v prílohe 1 k tomuto rozhodnutiu.

               Článok 2

               Každoročná špecifikácia pozície, ktorú má Únia prijať na ročnom zasadnutí výboru pre štátnu prístavnú kontrolu parížskeho memoranda o porozumení o štátnej prístavnej kontrole, sa vykonáva v súlade s prílohou 2 k tomuto rozhodnutiu.

               Článok 3

               Pozíciu Únie v prílohe 1 k tomuto rozhodnutiu prehodnotí a podľa potreby pozmení Rada na návrh Komisie najneskôr do konania ročného zasadnutia výboru pre štátnu prístavnú kontrolu parížskeho memoranda o porozumení o štátnej prístavnej kontrole v roku 2020.

               Článok 4

               Toto rozhodnutie nadobúda účinnosť 1. januára 2016.

               V Bruseli

                     Za Radu

                     predseda

                     (1)
                  Smernica Európskeho parlamentu a Rady 2009/16/ES z 23. apríla 2009 o štátnej prístavnej kontrole (prepracované znenie) (Ú. L. EÚ L 131, 28.5.2009, s. 57).

                     (2)
                  Ú. v. EÚ L 131, 28.5.2009, s. 57.

    ---documentbreak---

               EURÓPSKA KOMISIA
            V Bruseli18. 12. 2015
            COM(2015) 664 final
            PRÍLOHA
            Pozícia Únie v rámci parížskeho memoranda o porozumení o štátnej prístavnej kontrole
            k
            návrhu rozhodnutia Rady
            o pozícii, ktorá sa má prijať v mene Európskej únie vo výbore pre štátnu prístavnú kontrolu parížskeho memoranda o porozumení o štátnej prístavnej kontrole

               PRÍLOHA

               Pozícia Únie v rámci parížskeho memoranda o porozumení o štátnej prístavnej kontrole

               k

               návrhu rozhodnutia Rady

               o pozícii, ktorá sa má prijať v mene Európskej únie vo výbore pre štátnu prístavnú kontrolu parížskeho memoranda o porozumení o štátnej prístavnej kontrole

               Hlavné zásady

               Únia v rámci parížskeho memoranda o porozumení o štátnej prístavnej kontrole:

               a)
                     koná v súlade s cieľmi Únie, konkrétne zlepšiť námornú bezpečnosť, prevenciu znečistenia a životné a pracovné podmienky na lodiach výrazným znížením počtu lodí, ktoré nespĺňajú normy, v dôsledku striktného uplatňovania medzinárodných dohovorov a kódexov;

               b)
                     podporuje realizáciu harmonizovanej koncepcie účinného presadzovania týchto medzinárodných noriem zo strany členov parížskeho memoranda o porozumení, pokiaľ ide o lode plaviace sa vo vodách, ktoré patria pod ich právomoc, a ktoré používajú ich prístavy;

               c)
                     spolupracuje s parížskym memorandom o porozumení s cieľom dosiahnuť komplexný systém inšpekcií a spoločného a rovnomerného znášania bremena, ktoré inšpekcie predstavujú, predovšetkým prostredníctvom prijímania ročného záväzku o inšpekciách zostaveného podľa dohodnutej metodiky stanovenej v prílohe 11 k parížskemu memorandu o porozumení;

               d)
                     spolupracuje s parížskym memorandom o porozumení s cieľom podporovať členov parížskeho memoranda o porozumení pri zamestnávaní, udržaní a školení potrebného počtu zamestnancov vrátane kvalifikovaných inšpektorov, pričom zohľadňuje objem a charakteristické črty námornej dopravy v každom prístave;

               e)
                     zabezpečuje, aby pravidlá prijaté v parížskom memorande o porozumení boli v súlade s medzinárodným právom, a predovšetkým s medzinárodnými dohodami a kódexmi o námornej bezpečnosti, prevencii znečistenia a životných a pracovných podmienkach;

               f)
                     podporuje vypracúvanie spoločných koncepcií s inými orgánmi vykonávajúcimi štátnu prístavnú kontrolu;

               g)
                     zabezpečuje jednotnosť s inými politikami Únie, predovšetkým politikou vonkajších vzťahov, bezpečnosti, životného prostredia a ďalšími.

               Orientačné body

               Únia podporuje parížske memorandum o porozumení v jeho úsilí o vykonanie týchto činností:

               A.
                     Na zabezpečenie bezproblémového fungovania systému EÚ na štátnu prístavnú kontrolu v súlade so smernicou 2009/16/ES:

               1.
                     určiť tieto prvky rizikového profilu lodí používané na vytipovanie plavidiel, ktoré majú prejsť inšpekciou

               a)
                     biely, sivý a čierny zoznam vlajkových štátov v súlade so vzorcom, ktorý vypracovalo parížske memorandum o porozumení a ktorý sa stanovuje v prílohe k nariadeniu Komisie (EÚ) č. 801/2010 z 13. septembra 2010, ktorým sa vykonáva článok 10 ods. 3 smernice Európskeho parlamentu a Rady 2009/16/ES, pokiaľ ide o kritériá súvisiace s vlajkovým štátom
                  1
               ;

               b)
                     zoznam výsledkov uznaných organizácií podľa metodiky, ktorú prijal výbor pre štátnu prístavnú kontrolu na svojom 37. zasadnutí v máji 2004 (bod programu č. 4.5.2);

               c)
                     priemernú mieru nedostatkov a zadržaní pre vzorec na výpočet výkonnosti spoločnosti na základe prílohy k nariadeniu Komisie (EÚ) č. 802/2010 z 13. septembra 2010, ktorým sa vykonáva článok 10 ods. 3 a článok 27 smernice Európskeho parlamentu a Rady 2009/16/ES s ohľadom na úroveň výkonnosti spoločnosti
                  2
                v zmenenom znení.

               2.
                     zaručiť, aby všetky zmeny alebo aktualizácie postupov a usmernení parížskeho memoranda o porozumení boli v súlade s cieľmi Únie, konkrétne zlepšiť námornú bezpečnosť, prevenciu znečistenia a životné a pracovné podmienky.

               B.
                     Zo strednodobého hľadiska vypracovať alternatívnu metódu zostavovania bieleho, sivého a čierneho zoznamu vlajkových štátov v záujme väčšej spravodlivosti, predovšetkým vzhľadom na vlajkové štáty s malými flotilami.

                     (1)
                  Ú. v. EÚ L 241, 14.9.2010, s. 1.

                     (2)
                  Ú. v. EÚ L 241, 14.9.2010, s. 4.

    ---documentbreak--- NA ---documentbreak---

               EURÓPSKA KOMISIA
            V Bruseli18. 12. 2015
            COM(2015) 664 final
            PRÍLOHA
            Každoročná špecifikácia pozície, ktorú má Únia prijať v rámci výboru pre štátnu prístavnú kontrolu parížskeho memoranda o porozumení o štátnej prístavnej kontrole
            k
            návrhu rozhodnutia Rady
            o pozícii, ktorá sa má prijať v mene Európskej únie vo výbore pre štátnu prístavnú kontrolu parížskeho memoranda o porozumení o štátnej prístavnej kontrole

               PRÍLOHA

               Každoročná špecifikácia pozície, ktorú má Únia prijať v rámci výboru pre štátnu prístavnú kontrolu parížskeho memoranda o porozumení o štátnej prístavnej kontrole

               k

               návrhu rozhodnutia Rady

               o pozícii, ktorá sa má prijať v mene Európskej únie vo výbore pre štátnu prístavnú kontrolu parížskeho memoranda o porozumení o štátnej prístavnej kontrole

               Pred každým ročným zasadnutím výboru pre štátnu prístavnú kontrolu parížskeho memoranda o porozumení o štátnej prístavnej kontrole sa prijímajú kroky potrebné na to, aby sa v pozícii prijatej v mene Únie zohľadnili všetky relevantné informácie poskytnuté Európskej komisii, ako aj všetky dokumenty na prediskutovanie, ktoré spadajú pod právomoc EÚ, v súlade s hlavnými zásadami a orientačnými bodmi stanovenými v prílohe I.

               Na tento účel a na základe uvedených informácií útvary Komisie predložia v dostatočnom predstihu pred príslušným zasadnutím výboru pre štátnu prístavnú kontrolu Rade alebo jej prípravným orgánom na posúdenie a schválenie pracovný dokument, v ktorom uvedú konkrétne prvky plánovanej pozície Únie.

               Pozícia Únie navrhnutá v prípravnom dokumente sa považuje za schválenú, výnimkou je prípad, ak členské štáty v počte, ktorý zodpovedá blokujúcej menšine, vznesú námietky na zasadnutí prípravného orgánu Rady alebo do 20 dní od doručenia prípravného dokumentu, podľa toho, čo nastane skôr. Ak sa takáto námietka vznesie, vec sa predloží Rade.


				|

		52012PC0343

			Návrh ROZHODNUTIE EURÓPSKEHO PARLAMENTU A RADY, ktorým sa mení a dopĺňa rozhodnutie Rady 2003/17/ES predĺžením obdobia jeho uplatňovania a aktualizáciou názvu jednej z tretích krajín a názvov orgánov zodpovedných za schvaľovanie a kontrolu produkcie (Text s významom pre EHP) /* COM/2012/0343 final - 2012/0165 (COD) */

			   	DÔVODOVÁ SPRÁVA
1.           KONTEXT NÁVRHU
V smerniciach Rady o uvádzaní osiva krmovín,
obilnín, repy, olejnín a priadnych rastlín na trh sa upravuje uvádzanie osiva
na siatie druhov rastlín uvedených v týchto smerniciach na vnútorný trh. V
záujme uľahčenia obchodu a rýchlej reakcie na žiadosť o uvedenie
na trh sa v uvedených smerniciach predpokladá možnosť Rady stanoviť
pravidlá povoľovania dovozu osiva z tretích krajín v rámci systému
rovnocennosti.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
3.           PRÁVNE PRVKY NÁVRHU
V rozhodnutí Rady 2003/17/ES[1] sa uvádza zoznam krajín, ktoré
sa majú uznať, pokiaľ ide o uplatňovanie princípu rovnocennosti
pri dovoze, stanovujú podrobné požiadavky, ktoré sa majú splniť a najmä
obmedzuje obdobie uznávania rovnocennosti na päť rokov, ktoré sa má
predĺžiť pri splnení všetkých príslušných požiadaviek.
Uvedené obdobie sa končí 31. decembra 2012.
Platnosť týchto pravidiel sa musí v záujme zabezpečenia
potrebnej dodávky osiva na trh EÚ predĺžiť do 31. decembra 2022.
V súčasnosti sa predpokladá dočasné predĺženie iba o 5 rokov.
Revízia nového nariadenia o osive a množiteľskom materiáli (v rámci
spolurozhodovacieho postupu) sa začne až v septembri 2012, pričom
osobitné vykonávacie opatrenia sa prijmú neskôr. Preto sa zdá, že na zabránenie
uplynutia platnosti pravidiel počas tohto postupu je potrebná
desaťročná lehota.
V prílohe I k rozhodnutiu 2003/17/ES sa uvádza
Juhoslávia ako krajina, na ktorú sa uplatňuje systém rovnocennosti. Bývalú
Juhosláviu nahradilo niekoľko nových krajín. Slovinsko je členským
štátom Európskej únie, Chorvátsko sa už rozhodnutím 2003/17/ES uznalo za
rovnocenné, Srbsko by sa malo pridať ako člen systému OECD pre
odrodovú certifikáciu osiva určeného pre medzinárodný obchod a člen
Medzinárodného združenia pre kontrolu osív (International Seed Testing
Association, ISTA), pokiaľ ide o odber vzoriek a testovanie osiva.
Juhoslávia by sa mala vypustiť. Ostatné štáty bývalej Juhoslávie sa nemôžu
pridať, pretože nie sú členmi OECD ani ISTA. Okrem toho sa zmenili
názvy niektorých orgánov zodpovedných za schvaľovanie a kontrolu produkcie
uvedené v prílohe I k rozhodnutiu 2003/17/ES.
2012/0165 (COD)
Návrh
ROZHODNUTIE EURÓPSKEHO PARLAMENTU A RADY,
ktorým sa mení a dopĺňa rozhodnutie
Rady 2003/17/ES predĺžením obdobia jeho uplatňovania a aktualizáciou
názvu jednej z tretích krajín a názvov orgánov zodpovedných za schvaľovanie
a kontrolu produkcie
(Text s významom pre EHP)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie, a najmä na jej článok 43 ods. 2,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru,
konajúc v súlade s riadnym legislatívnym
postupom,
keďže:
(1)(1)   V rozhodnutí Rady 2003/17/ES sa stanovuje, že terénne inšpekcie
určitých druhov plodín produkujúcich osivo uskutočňované v
niektorých tretích krajinách sa počas obmedzeného obdobia pokladajú za
rovnocenné terénnym inšpekciám uskutočňovaným v súlade s právnymi
predpismi Únie a že osivo určitých druhov plodín vyprodukované v tretích
krajinách sa pokladá za rovnocenné osivu vyprodukovanému v súlade s právnymi
predpismi Únie.
(2)(2)   Zdá sa, že uvedené terénne inšpekcie naďalej poskytujú
rovnaké záruky ako inšpekcie uskutočňované v členských štátoch.
Preto by sa tieto terénne inšpekcie mali naďalej pokladať za
rovnocenné.
(3)(3)   Keďže platnosť rozhodnutia 2003/17/ES uplynie 31.
decembra 2012, malo by sa predĺžiť obdobie, počas ktorého sa v
zmysle tohto rozhodnutia uznáva rovnocennosť. Zdá sa, že je žiaduce
predĺžiť uvedené obdobie na 10 rokov.
(4)(4)   Odkaz na Juhosláviu v rozhodnutí 2003/17/ES by sa mal
vypustiť. Srbsko by sa malo ako člen systému OECD pre odrodovú
certifikáciu osiva pôsobiaci v medzinárodnom obchode a člen Medzinárodného
združenia pre kontrolu osív, pokiaľ ide o odber vzoriek a testovanie
osiva, pridať do zoznamu tretích krajín v prílohe I k rozhodnutiu 2003/17/ES.
Okrem toho sa zmenili názvy niektorých orgánov zodpovedných
za schvaľovanie a kontrolu produkcie uvedené v prílohe I k
rozhodnutiu 2003/17/ES.
(5)(5)   Rozhodnutie 2003/17/ES by sa preto malo zodpovedajúcim spôsobom
zmeniť a doplniť,
PRIJALI TOTO ROZHODNUTIE:
Článok 1
Rozhodnutie 2003/17/ES sa mení a
dopĺňa takto:
1)           V článku 6 sa dátum „31.
decembra 2012“ nahrádza dátumom „31. decembra 2022“.
2)           Príloha I sa nahrádza textom
uvedeným v prílohe k tomuto rozhodnutiu.
Článok 2
Toto rozhodnutie nadobúda účinnosť
tretím dňom po jeho uverejnení v Úradnom vestníku Európskej únie.
Uplatňuje sa od 1. januára 2013.
Článok 3
Toto rozhodnutie je určené členským
štátom.
V Bruseli
Za Európsky parlament                                 Za
Radu
predseda                                                        predseda
PRÍLOHA
„PRÍLOHA
I
Krajiny,
orgány a druhy
 Krajina(*) || Orgán || Druhy uvedené v týchto smerniciach
 1 || 2 || 3
 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES   || 66/401/EHS 66/402/EHS 2002/57/ES
 AU || Australian Seeds Authority LTD. P.O. Box 187 LINDFIELD, NSW 2070 || 66/401/EHS 66/402/EHS 2002/57/ES
 CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/EHS 66/402/EHS 2002/57/ES
 CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 - SANTIAGO DE CHILE || 2002/54/ES 66/401/EHS 66/402/EHS 2002/57/ES
 HR || State Institute for Seed and Seedlings, Vinkovacka Cesta 63 HR-31000 OSIJEK || 2002/54/ES 66/401/EHS 66/402/EHS 2002/57/ES
 IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/EHS 66/402/EHS 2002/57/ES
 MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/EHS 66/402/EHS 2002/57/ES
 NZ || Ministry of Agriculture and Forestry, 25 "THE TERRACE" P.O. BOX 2526 WELLINGTON || 2002/54/ES 66/401/EHS 66/402/EHS 2002/57/ES
 RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/ES 66/401/EHS 66/402/EHS 2002/57/ES
 TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/ES 66/401/EHS 66/402/EHS 2002/57/ES
 US || USDA - Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/ES 66/401/EHS 66/402/EHS 2002/57/ES
 UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO - CANELONES || 66/401/EHS 66/402/EHS 2002/57/ES
 ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/EHS 66/402/EHS – iba pokiaľ ide o Zea mays a Sorghum spp. 2002/57/ES
(*)          AR – Argentína, AU – Austrália, CA –
Kanada, CL – Čile, HR – Chorvátsko, IL – Izrael, MA – Maroko, NZ – Nový
Zéland, RS – Srbsko, TR – Turecko, US – Spojené štáty
americké, UY – Uruguay, ZA – Južná Afrika“
[1]               Ú. v. ES L 8, 14.1.2003, s. 10.


Dôležité právne oznámenie

|

52006PC0557

Návrh rozhodnutia Európskeho parlamentu a Rady, ktorým sa zrušuje smernica Rady 68/89/EHS o aproximácii právnych predpisov členských štátov týkajúcich sa klasifikácie surového dreva  /* KOM/2006/0557 v konečnom znení - COD 2006/0178 */

	[pic] | KOMISIA EURÓPSKYCH SPOLOČENSTIEV |Brusel, 29.9.2006KOM(2006) 557 v konečnom znení2006/0178 (COD)NávrhROZHODNUTIA EURÓPSKEHO PARLAMENTU A RADY,ktorým sa zrušuje smernica Rady 68/89/EHS o aproximácii právnych predpisov členských štátov týkajúcich sa klasifikácie surového dreva(predložen ý Komisiou)ODÔVODNENIE1. KONTEXT NÁVRHUKomisia prijala 16. marca 2005 kľúčové oznámenie s názvom Lepšia právna úprava pre rast a zamestnanosť v Európskej únii (KOM(2005)97), v ktorom sa zdôrazňuje potreba zjednodušiť vnútroštátne a európske právne predpisy. Lepšia právna úprava je rozhodujúcim predpokladom na zlepšenie konkurencieschopnosti európskych podnikov a na dosiahnutie cieľov lisabonskej agendy. Zlepšovaním kvality právnych predpisov, a tým aj znižovaním zbytočných nákladov a odstraňovaním prekážok, ktoré bránia adaptácii a inovácii, sa zavádzajú správne stimuly a podmienky trhového rámca, aby sa mohlo rozvíjať podnikanie s cieľom vytvárať bohatstvo, ktoré naše ekonomiky potrebujú.Ako sa uvádza v oznámení Komisie o presadzovaní lisabonského programu Spoločenstva: Stratégia pre zjednodušenie regulačného prostredia (KOM(2005)535), preskúmanie „acquis" sa musí stať trvalým a systematickým procesom, ktorý bude zákonodarcom umožňovať prieskum právnych predpisov pri zohľadnení všetkých legitímnych záujmov súkromného sektora a verejnosti. V oznámení sa stanovuje otvorený program, ktorý je súčasťou novej stratégie pre zjednodušenie. V tomto programe sa špecifikujú tie právne predpisy, ktoré Komisia hodlá preskúmať a posúdiť s cieľom zjednodušiť ich. Do tohto programu je zahrnutá smernica Rady 68/89/EHS, prijatá 23. januára 1968, o aproximácii právnych predpisov členských štátov týkajúcich sa klasifikácie surového dreva.Po preskúmaní vykonávania a uplatňovania tejto smernice Komisia dospela k záveru, že navrhne jej zrušenie.2. VÝSLEDKY KONZULTÁCIÍ SO ZÚčASTNENÝMI STRANAMI A HODNOTENIE2.1. KonzultácieVýchodiskom pre preskúmanie, či by bolo užitočné zachovať smernicu Rady 68/89/EHS o aproximácii právnych predpisov členských štátov týkajúcich sa klasifikácie surového dreva ako súčasť „acquis“ alebo nie, boli stanoviská, ktoré vyjadrili členské štáty, odvetvie lesného hospodárstva a drevospracujúceho a papierenského priemyslu v priebehu niekoľkých rokov, že smernica nebola pri obchodovaní s drevom všeobecne uplatňovaná. Zúčastnené strany uviedli, že metódy používané pri meraní surového dreva sa líšili od metód uvedených v smernici. Nebol nahlásený ani žiadny prípad prekážok pri obchodovaní s drevom z dôvodu, že trhoví prevádzkovatelia sa nevedeli dohodnúť na spôsobe merania a klasifikácie surového dreva.V rámci prípravných prác Komisie a v súlade so zásadami lepšej právnej úpravy sa so zúčastnenými stranami uskutočnili konzultácie prostredníctvom Stáleho lesníckeho výboru Komisie a prostredníctvom pracovnej skupiny pre konkurencieschopnosť poradného výboru Komisie pre politiku Spoločenstva v oblasti lesného hospodárstva a drevospracujúceho a papierenského priemyslu.Okrem toho bol členským štátom a priemyselným zväzom zaslaný prieskumný formulár, aby sa dalo určiť, či sa smernica uplatňovala alebo nie, a aby sa dali zistiť ich názory na prípadné zrušenie smernice. Prieskum sa začal v júli 2005 a odpovede boli zaslané v jeseni toho roku.2.2. Výsledky prieskumuNa prieskume sa zúčastnilo 19 členských štátov a 11 národných priemyselných zväzov.Hlavným výsledkom prieskumu je, že podľa väčšiny členských štátov (2/3) a národných priemyselných zväzov (4/5), ktoré sa zúčastnili na prieskume, sa smernica pri obchodovaní s drevom neuplatňuje. Hlavné dôvody neuplatňovania smernice, ktoré členské štáty a priemyselné zväzy uvádzali, sú tieto:-  metódy merania a klasifikácie stanovené v smernici sú odlišné od metód, ktoré používajú podniky z daného odvetvia;-  klasifikácie podľa rozmerov a kvality, uvedené v smernici, nie sú dostatočne podrobné a sú príliš abstraktné;-  klasifikácie uvedené v smernici nezohľadňujú zamýšľané použitie dreva a nie sú prispôsobené potrebám trhu;-  za lepšiu alternatívu sa pokladajú európske normy pre kvalitu a meranie.S návrhom na zrušenie smernice nesúhlasili len dva členské štáty. S návrhom na zrušenie súhlasili s výnimkou jedného všetky zväzy zastupujúce vlastníkov lesov a drevospracujúci a papierenský priemysel. I keď členovia tohto zväzu nevyužívajú metódy merania stanovené v smernici, zväz je toho názoru, že zrušenie by nebolo „nevyhnutné“.Z výsledkov tohto prieskumu jasne vyplýva, že smernica nemá všeobecnú pôsobnosť.Ďalšie podrobnosti týkajúce sa odpovedí získaných pri prieskume možno nájsť na webovej stránke: http://ec.europa.eu/enterprise/forest_based/index_en.html2.3. HodnotenieSmernica 68/89/EHS o aproximácii právnych predpisov členských štátov týkajúcich sa klasifikácie surového dreva bola prijatá ako opatrenie na rozvoj vnútorného trhu s dodávkami drevnej suroviny pre drevospracujúci a papierenský priemysel. Jej uplatňovanie bolo však obmedzené, keďže smernica nie je záväzná, a prevádzkovatelia na trhoch s drevom sa vo všeobecnosti dohodli a uplatňovali iné metódy merania a klasifikácie. Vnútorný trh s drevnou surovinou, ako aj obchod s tretími krajinami, sa rozšíril zrejme bez akýchkoľvek prekážok spôsobených uplatňovaním rozličných metód merania a klasifikácie. Používajú sa iné metódy merania a klasifikácie a zrušením smernice by obchod so surovým drevom nebol negatívne ovplyvnený. Okrem toho boli stanovené európske normy týkajúce sa merania a klasifikácie dreva, ktoré sa pokladajú za lepšie riešenie a podľa potreby sa môžu použiť pri transakciách na trhu s drevom.Smernica 68/89/EHS nie je nevyhnutná pre obchod na vnútornom trhu ani pre obchod s tretími krajinami a v príslušnom odvetví nebola zaznamenaná v dôsledku používaných metód merania a klasifikácie žiadna prekážka v obchode. Preto bolo rozhodnuté, že smernica nebude nahradená inými právnymi opatreniami a nebude ani upravená.Zrušenie smernice by teda bolo potrebné, aby sa zjednodušilo regulačné prostredie zrušením nepodstatného nástroja, ktorý má veľmi obmedzené uplatnenie a ktorý nie je nevyhnutný na účely vnútorného trhu.3. PRÁVNE PRVKY NÁVRHU3.1. Zásada subsidiarity a zásada proporcionalityZ výsledkov konzultácií a hodnotenia je zrejmé, že ciele smernice 68/89/EHS možno primerane dosiahnuť aj bez právnych predpisov Spoločenstva.3.2. Výber nástroja: forma aktuVšeobecne sa pri rušení aktu uplatňuje zásada „paralelných foriem“ („parallel forms“), a to znamená, že zrušenie smernice 68/89/EHS by sa vykonalo zrušujúcou smernicou. Avšak vzhľadom na osobitné okolnosti tohto prípadu, najmä vzhľadom na to, že:-  dotknutá smernica bola zavedená pred takmer štyridsiatimi rokmi;-  systémy klasifikácie a merania zavedené v smernici sú zastarané a okrem toho sa zistilo, že priemyslové odvetvia ich nepoužívajú;-  ustanovenia smernice týkajúce sa klasifikácie a merania navyše nie sú záväzné.Usudzuje sa, že vhodnou formou aktu je rozhodnutie určené členským štátom, ktoré je priamo uplatniteľné. Prínos rozhodnutia spočíva v tom, že sa v ňom kladie dôraz na to, že členské štáty musia zohľadniť svoje domáce podmienky tak, aby po zrušení smernice 68/89/EHS zabezpečili súlad medzi režimami na vnútroštátnej úrovni a na úrovni Spoločenstva.3.3. Vplyv na rozpočetTento návrh nemá žiadny vplyv na rozpočet.4. ZÁVERNávrh na zrušenie smernice 68/89/EHS o aproximácii právnych predpisov členských štátov týkajúcich sa klasifikácie surového dreva je v súlade s výsledkami konzultácií s členskými štátmi, vlastníkmi lesov a zástupcami priemyslu.Na dosiahnutie požadovaného praktického účinku je však dôležité, aby boli po zrušení smernice 68/89/EHS zrušené aj príslušné vnútroštátne vykonávacie opatrenia. Označenie „klasifikované v EHS“ sa už nebude používať.Okrem toho je potrebné zabezpečiť, aby výhody vyplývajúce zo zrušenia neboli anulované novými vnútroštátnymi predpismi a novými technickými prekážkami. Je preto dôležité poznamenať, že akékoľvek vnútroštátne právne predpisy týkajúce sa klasifikácie surového dreva musia byť v súlade so zásadami článku 28 zmluvy a nesmú vytvárať prekážky pre obchod. Vo vnútroštátnych právnych predpisoch týkajúcich sa merania podľa objemu alebo hmotnosti, alebo klasifikácie podľa druhu a bežného označenia dreva alebo podľa rozmerov či kvality sa teda napríklad nesmú zavádzať prekážky pre voľný pohyb surového dreva na vnútornom trhu. Okrem toho návrhy akýchkoľvek vnútroštátnych opatrení, ktoré možno na účely smernice 98/34/ES považovať za technické predpisy, musia byť oznámené Komisii.2006/0178 (COD)NávrhROZHODNUTIA EURÓPSKEHO PARLAMENTU A RADY,ktorým sa zrušuje smernica Rady 68/89/EHS o aproximácii právnych predpisov členských štátov týkajúcich sa klasifikácie surového drevaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 95,so zreteľom na návrh Komisie[1],so zreteľom na stanovisko Európskeho hospodárskeho a sociálneho výboru[2],so zreteľom na stanovisko Výboru regiónov[3],konajúc v súlade s postupom stanoveným v článku 251 zmluvy[4],keďže:(1) V politikách Spoločenstva týkajúcich sa lepšej právnej úpravy sa zdôrazňuje potreba zjednodušiť vnútroštátne právne predpisy a právne predpisy Spoločenstva ako rozhodujúci prvok na zlepšenie konkurencieschopnosti podnikov a na dosiahnutie cieľov lisabonskej agendy.(2) Metódy merania a klasifikácie, stanovené v smernici Rady 68/89/EHS z 23. januára 1968 o aproximácii právnych predpisov členských štátov týkajúcich se klasifikácie surového dreva[5], sa líšia od metód merania a klasifikácie, ktoré sa v súčasnosti všeobecne používajú pri transakciách medzi podnikmi v odvetví lesného hospodárstva a drevospracujúceho a papierenského priemyslu, a zistilo sa, že nie sú prispôsobené potrebám trhu.(3) Metódy merania a klasifikácie, stanovené v smernici 68/89/EHS, už nie sú na účely vnútorného trhu nevyhnutné.(4) Smernica 68/89/EHS by sa preto mala zrušiť.(5) Zrušenie smernice 68/89/EHS znamená, že po 31. decembri 2008 sa už pri uvádzaní na trh nebude používať označenie „klasifikované v EHS“ a že do 31. decembra 2008 musia byť zodpovedajúcim spôsobom zrušené príslušné vnútroštátne vykonávacie opatrenia,PRIJALI TOTO ROZHODNUTIE:Článok 1Smernica 68/89/EHS sa zrušuje s účinnosťou od 31. decembra 2008.Článok 2Toto rozhodnutie je určené členským štátom.Článok 3Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.V Bruseli […]Za Európsky parlament Za Radupredseda predseda [1] Ú. v. EÚ C […], […], s. […].[2] Ú. v. EÚ C […], […], s. […].[3] Ú. v. EÚ C […], […], s. […].[4] Ú. v. EÚ C […], […], s. […].[5] Ú. v. ES L 32, 6.2.1968, s. 12-15.